钦定古今图书集成/明伦汇编/氏族典/第406卷 > 吕迪
## 钦定古今图书集成/明伦汇编/氏族典/第406卷 > 吕迪

按《万姓统谱》：迪，字茂恭，少颖敏，补邑庠生。父坐累死
逆旅，扶榇归葬，哀痛不胜。永乐初，领乡荐，登乙榜，授
无为州训导。无为当淮冲，罹元季兵后，学校废，文风
不振者数十年。迪至，讲明启迪，承指教者悉通文艺。
是后人才辈出，而邢宽魁天下，补济宁，升连江教谕。
提学佥事高某常言：“连江有吕教谕，乡先生陈密，有”
才德，殁无以葬，其家将火，瘗迪捐俸倡其徒具棺葬
殓之。考最，例陞教授，遽请老而归。聚子弟教之，远近
接踵而至。创祠堂，讲行时祀。自题所居曰“熙春。”有《学
古集》。